Истраживање здравља становништва Србије, 2019.

**Задаци ажураната и процедура за њихов избор**

Републички завод за статистику (у даљем тексту: Завод) у оквиру пројекта **„Истраживања здравља становништва Србије, 2019. - ИПА 2018 МБ”**, спровешће ажурирање адресних података из спискова домаћинстава у изабраним пописним круговима.

Завод ће за спровођење овог истраживања ангажовати укупно **20 ажураната** и то:

- по један ажурант за следеће подручне статистичке центаре – Ваљево, Зајечар, Зрењанин, Крагујевац, Краљево, Лесковац, Ниш, Нови Сад, Панчево, Смедерево, Сремска Митровица, Суботица, Ужице и Шабац, и

- шест ажураната за подручје града Београда.

Јавни позив за пријављивање кандидата за рад на истраживању објављује се на веб-сајту Завода **22. августа 2019. године**.

Рок за пријављивање кандидата: **од 22. до 23. августа 2019. године**.

**Основни задаци ажуранта:**

* да присуствује једнодневној обуци (2. септембар 2019. године);
* да се упозна са Упутством за рад на терену;
* да на територији пописних кругова за које је задужен, обиђе сва домаћинства са списка и ажурира податке у складу са упутствима добијеним на обуци;
* да изврши тестирање упитника, након спроведеног Пилот - истраживања;
* да се придржава и других упутстава добијених на обуци, а у складу са писменим и усменим упутствима Завода.

Са изабраним кандидатима закључује се **Уговор о привременим и повременим пословима, за период** **од 2. септембра до 30. септембра 2019. године.**

**Начин пријављивања:**

Кандидати се пријављују искључиво преко веб-сајта Завода (www.stat.gov.rs), попуњавањем електронске пријаве. Број пријава је ограничен.

Од пријављених кандидата, на основу освојених бодова биће изабрани кандидати за разговор.

**Општи услови које кандидат треба да испуни:**

* да је држављанин Републике Србије;
* да је пунолетан и радно способан;
* да је стекао најмање средње образовање у четворогодишњем трајању;
* да је незапослен (у периоду од 2. септембра до 30. септембра 2019. године) или да је корисник старосне пензије;\*
* да (у периоду од 2. септембра до 30. септембра 2019. године) није радно ангажован по основу уговора о обављању привремених и повремених послова, уговора о делу, нити по уговору о стручном оспособљавању и усавршавању;
* да није осуђиван – доказује се уверењем које издаје МУП (не старијим од 6 месеци)
* да против њега није покренут кривични поступак и да није покренута истрага – доказује се потврдом коју издају основни судови (не старијим од 6 месеци)

Уколико је кандидат **у моменту пријаве** био запослен или на други начин радно ангажован, потребно је да **најкасније до 27. августа 2019. године** достави потврду од Националне службе за запошљавање или ПИО фонда да је незапослен, односно да је престао да му тече стаж осигурања.

\***Важна напомена:** Кориснику породичне пензије који стекне својство осигураника, склапањем уговора о привременим и повременим пословима може бити обустављена исплата породичне пензије за време трајања уговора у складу са чланом 117. Закона о пензијском и инвалидском осигурању („Службени гласник РС” бр. 34/03, 64/04 - УС, 84/04 - др. закон, 85/05, 101/05 - др. закон, 63/06 - УС, 5/09, 107/09, 101/10, 93/12, 62/13, 108/13, 75/14, 142/14, 73/18).

**Поступак избора кандидата за ажуранта:**

Кандидати се, по пријави, рангирају према следећем систему бодовања:

1) Највиша завршена школа

* + - Висока школа (минимум 240 ESPB бодова) – 5 бодова;
		- Виша школа (180 ESPB бодова) – 4 бода;
		- Средња школа у четворогодишњем трајању – 3 бода;

2) Радни статус у тренутку пријаве

* Незапослено лице – 5 бодова;
* Корисник старосне пензије – 3 бода.

**Предност приликом формирања листе кандидата који се позивају на разговор имаће кандидати:**

1. који имају виши ниво образовања;

2. који нису запослени;

Максималан број бодова које кандидат може да оствари по пријави је **10 бодова**. У случају да кандидати остваре исти укупан број бодова, предност ће имати кандидати са већим бројем бодова добијених на разговору.

По истеку рока за пријављивање, Завод формира листу пријављених кандидата са освојеним бројем бодова.

На веб-сајту Завода, **24. августа 2019. године,** објављује се ранг листа кандидата са укупно оствареним бодовима по пријави, као и списак кандидата који се позивају на разговор. Кандидати који се позивају на разговор биће обавештени, телефонским путем, отачном времену и месту одржавања разговора. У случају потребе, накнадно, према листи, телефоном ће бити позвани и преостали кандидати.

Предаја документације и разговор са кандидатима обавиће се **26. августа 2019. године**.

**Документација коју је потребно предати приликом доласка на разговор:**

* фотокопија личне карте (очитана лична карта) или пасоша;
* фотокопија дипломе (или потврда образовне установе) о стеченој стручној спреми и оригинал на увид;
* за незапослене кандидате
	+ потврда Националне службе за запошљавање, којом се доказује да је кандидат у тренутку пријаве на евиденцији (потврду је потребно извадити на дан пријаве или најкасније до дана предаје документације) или
	+ потврда из надлежне филијале фонда ПИО (да кандидату у тренутку пријаве не тече стаж осигурања)
* за старосне пензионере
	+ копија последњег пензионог чека или
	+ копија решења о пензији
* уверење о неосуђиваности (издаје МУП – не старије од 6 месеци);\*
* уверење да против кандидата није покренут кривични поступак и није покренута истрага (издају основни судови – не старије од 6 месеци).\*

\***Напомена**: Уверење се може приложити и накнадно, тј. до почетка обуке.

Уколико кандидат не преда тражену документацију или се увидом у тражена документа установи да не испуњава предвиђене опште услове, биће искључен из даљег изборног поступка.

Уколико се, увидом у предату документацију, установи да је кандидат дао нетачне податке, на основу којих је бодован, ти бодови ће му се одузети и биће поново рангиран. У зависности од новог бодовања могуће је позвати следећег кандидата са ранг листе.

Максималан број бодова које кандидат може да добије на основу утиска са разговора је **10 бодова**.

Прелиминарна листа кандидата биће објављена на веб-сајту Завода **26. августа 2019. године** до **16 часова**.

Рок за подношење приговора на бодовање и избор кандидата је **27. август 2019**. **године** **до 12 часова**. Кандидати приговор могу поднети Заводу путем имејла на адресу: mladen.velickovic@stat.gov.rs. Приговори се разматрају **28. августа 2019 године**.

**Коначна листа** изабраних ажураната, биће објављена на сајту Завода **29. августа 2019. године.** Уз листу, биће објављен и линк преко кога ће сви изабрани кандидати бити обавезни да попуне додатне податке неопходне за израду уговора.

Роковник активности:

|  |  |
| --- | --- |
| **Активности** | **Датуми** |
| Пријава кандидата | 22–23. августа 2019. |
| Објављивање ранг листе кандидата који се позивају на разговор (на основу бодова са пријаве) | 24. август, до 14 часова |
| Разговор са кандидатима | 26. август, до 13 часова |
| Објављивање Прелиминарне листе кандидата | 26. август, до 16 часова |
| Рок за приговор кандидата  | 27. август, до 12 часова |
| Разматрање приговора | 28. август |
|  Објављивање Коначне листе изабраних ажураната | 29. август, до 14 часова |
| Унос додатних података за израду уговора | 30. август, до 20 часова |
| Обука | 2. септембар |
| Рад на терену  | 3. септембар – 30. септембар |